Franz Hoffmann-Fallersleben

**Franz Friedrich Hermann HOFFMANN-FALLERSLEBEN** (naskiĝinta la  en Vajmaro, mortinta la  en Wilmersdorf) estis germana pentristo. Ĉefis en lia verkaro la pejzaĝoj, ofte de la mezalta montaro *Weserbergland* ĉirkaŭ Höxter/Corvey: tie laboris lia patro de 1860 kiel bibliotekisto. Post trejniĝo en Duseldorfo kaj Vajmaro li kreis multon da verkoj posedataj nun de la societo *Hoffmann-von-Fallersleben-Gesellschaft* kaj de privatuloj. Sume postlasis li pli ol kvin centojn da verkoj kaj ĉ. 30 librojn kun skizoj. Liaj aĵoj estas ekzemploj de la t.n. *realecpentrado* (do de pentristoj estantaj inter naturismo kaj impresionismo, de la lasta kvarono de la 19-a jarcento ĝis la unuaj jardekoj de la 20-a).

## Vivo kaj verko
Estis lia patro la poeto August Heinrich Hoffmann von Fallersleben kaj liaj baptopatroj Franz Liszt kaj Friedrich Preller. Baldaŭ post kiam la familio translokiĝis al Corvey, forpasis la patrino. Lia onklino transprenis la patrinan rolon. Franz frekventis plurajn gimnaziojn: en Höxter, Helmstedt (de 1869) kaj en Holzminden (de 1871). Frue montris li artistecon kaj la plej malnovaj skizoj kaj studaĵoj postspureblas ĝis la 1870-aj jaroj (pri arbaroj, la regiono *Weserbergland*, la Balta Maro ktp.). Apogite de la patro, Franz ekigis en 1872 studon ĉe la Duseldorfa artakademio kie floris tiutempe la Duseldorfa Pentroskolo. Ĝis 1873 estis tie Andreas Müller kaj  Heinrich Lauenstein liaj instruistoj. Post fajra detruo de la akademio la kondiĉoj malboniĝis kaj li transloĝiĝis Vajmaron. Tie eblis daŭrigi la studojn danke al Preller: instruata estis li tie fare de Theodor Hagen. Finekzameniĝo eblis en la 1879-a jaro, Vajmare. Ĝis 1888 vivis li en Vajmaro - kun interrompo de dujara estado deseldorfa kaj studvojaĝo Romon. Vajmare flegis li artistan amikecon kun la pejzaĝisto Karl Buchholz, por kies verkestimon li engaĝiĝis post ties frua morto.

Edzigis lin en 1882 Thekla Luise Kaiser (1858–1927), artiston (pri ceramikaĵoj). En 1888 la paro transloĝiĝis Berlinon. Vajmare naskiĝis filino Maria Katharina kaj filo Hans-Joachim (kiu poste ankaŭ pentristis), Berline la filino Maria. Franz Hoffmann-Fallersleben entreprenis plurajn studvojahojn, ĉefe en la regionon de Hanovro, la Luneburga Erikejo, Eosta Vestfalujo, al la boroj de la Norda Maro kaj de la Balta Maro, al Turingujo kaj al *Weserbergland*. Multajn jarojn vizitadis liOldenburgion (kun *Friesische Wehde*). Ĉirkaŭ la 1910-a jaro lia familio somere feriadis en Neuenburg (Zetel), rande de praarbaro. Ĉi arbaro iĝis vera mekao de pejzaĝistoj. Ekspozician ŝaton li ĝuis i.a. en Bremeno, Vroclavo, Duseldorfo, Dresdeno, Hanovro, Hamburgo, Munkeno, Oldenburgo, Poznano kaj Romo. En la jaro 1908-a li nomumiĝis profesoro honore, fare de lia grandduka moŝto de Oldenburgio.

Mallonge post la morto de la edzino mortis ankaŭ Franz Hoffmann-Fallersleben, Berline; entombigo lia estis sur la Historia tombejo vajmara. 

## Literaturo 
* Fritz Andrée: *Hoffmann von Fallersleben. Des Dichters Leben, Wirken und Gedenkstätten in Wort und Bild.* Hoffmann von Fallersleben-Gesellschaft 1972.
* Wilfried Henze: *Franz Hoffmann-Fallersleben (1855–1927). Ein Landschaftsmaler in seiner Zeit.* Höxter 2002, ISBN 3-934802-13-3.
* Friedrich Düsel: "Franz Hoffmann-Fallersleben" - ĉe: *Niedersachsen*, Jg. 16 (1911), kajero 12, p. 268–272 
* Oliver Gradel: "Franz Hoffmann-Fallersleben (1855–1927)" - ĉe: Silke Köhn/Oliver Gradel: *Künstler im Weserbergland und die Düsseldorfer Malerschule,* Höxter/Corvey 2010, ISBN 978-3-86206-037-5, p. 18–59
* Heinrich Werner: "Franz Hoffmann-Fallersleben, ein norddeutscher Maler" - ĉe: *Westermanns Monatshefte*, 54-a jarkolekto, vol. 108, parto I (aprilo), p. 1–12, Braunschweig 1910
*Oliver Gradel: "Hoffmann-Fallersleben, Franz" - ĉe: *Allgemeines Künstlerlexikon. Die Bildenden Künstler aller Zeiten und Völker* (AKL), vol. 74, De Gruyter, Berlin 2012, ISBN 978-3-11-023179-3, p. 115

## Eksteraj ligiloj 
* *Franz Hoffmann-Fallersleben* (aŭkciaj rezultoj per verkoj de Hoffmann-Fallersleben) ĉe *artnet.de*

## Notoj 
Kategorio:Germanaj pentristoj
Kategorio:Pejzaĝistoj 
Kategorio:Naskiĝintoj en  1855
Kategorio:Mortintoj en 1927
Kategorio:Homoj rilataj al Weimar